Document ID: /roh_data/filtered/fineweb-2-filterrobots_roh.jsonl.gz/11675

Stupefat reist eu aquia (2)
|Questo testo è completo, ma ancora da rileggere.|
|◄||Stupefat reist eu aquia||Ai mo, la figlia dalla mulinera||►|
157.
Aplicatiun sün l' antecedenta chanzun.
(Annalas VI, Derin, p. 67 — 72.)
Stupefat reist eu aquia
Supra ma prüma chanzun
Da stovair am der fadia
Et fer quaista aplicatiun.
5 Per fer a savair a quellas
Sco chi ’m ais sto requintò
Cha sean gnüdas rebellas
Vers il sens da mai trattò.
Tuot l’intera Engiadina
10 Ho ludò la mia chanzun,
Ma in Craista o Schlarigna
Ocho, nouv da quellas sun,
Chi cols giests e con la buocha
Han d’havair fat a savair
15 Cha quai senso las pertuocha
Et cha quai las sto dolair.
Eug non voless tschert in vardet
Cha füss sto da contradir
In ün lö da pieted
20 Sco ch’eug d’hè’ sen tieu dir.
Siand quell’eira üna masdina
Componida per il mel
Per l’intera Engiadina
Da Puntauta infin a Segl.
25 Sün spranza cha quella saia
Fatta per guarir il mel
Il quel melavita craia
Havains tuots in generel.
Fin cha tela malatia
30 Our da nus quella non vain
Non podains plaschair a Dieu
Et nell’alla glieud da bain.
Mas cheras mattas da Schlarigna
S’ poss dir ch’eu non ’vess ma cret
35 Chi vess podieu tel masdina
In vus prodüer tant poch efet.
Anzi tuot a l’incontrari
Il vos mel ho pegiorò
Fand vaira cha pü necessari
40 Saia ad agradir il pcho,
Et fer beffa d’ün chi prova
Tiers il bain da sugerir,
Per tiers ün otra vita nouva
Gnissas bain eir as convertir.
45 Pü non as serva der fadia
Neir ingün sugerimaint
A scodün chi ais naschieu
Et vuol morir eir ignoraint.
Quaist clèr vezain our d’ün exaimpel
50 Sco ch’eu d’he’ sentieu a dir
Cha infin a aint il taimpel
Suvenz as vezan ad a rir.
Scha dimena il pled del Segner
Cun arir vain eir spretschò
55 Schi auncha main as po sustegner
Què cha ’l dotur ho ordinò.
Schi conservè pür vossas taras
Sco chi bain plescha a voss cours.
Schi sco las juvintschellas narras
60 Gniros eir vus sarredas our.
Vus clamaros dschand: Segner, Segner
Laschans intrer aint eir a nus
Ma el vain l’üsch serò a tegner
E disch eu non cognosch a vus.
65 Ma bain felices saran quellas
Chi haun a temp l' öli pinò
E sco las sabgias juvintschellas
Sper l' üsch il spus haun aspettò.
Quellas lur cun grond alegria
70 Aint in la chambra aintrararn
Et con il Spus in compagnia
Etern' algretia giodaran.
Schi meis cussaigl aunch üna gieda
Scha que güdess vuless eu dèr
75 A tuotta cumpagnia ameda
A temp sper l' üsch d' ans preparer.
Cun la provisiun del öli
Cha el retschercha ta tuots nus
Perchè non vegnans con cordöli
80 Chatschès davent da nos cher spus,
Ach non savains quant cha què düra
Fina cha 'l spus quel vain a gnir,
Ne vains neir üna süjertet sgüra
Quel hura cha vains da murir.
85 Schi cheras mattas fè da scortas
Crajè sch' as podessat guarder
Bè sessaunt' uras davo mortas
Schi gnissat sgür as irrügler.
D' havair tant temp mal impondieu
90 Et cun superbia da vestir
A què trid chüerp mel savurieu
Chi vo in terra as marschir.
Et quaist ans stuvess esser norma
Da banduner superbgia e mel
95 Et da chercher da stir noss' orma
Chi ais chosa immortela.
Scha non savais da chè sort d' vstieu
Cha quella vains dad' ifiter
Legè pür bger il pled da Dieu
100 Schi quel vain tuot as amusser.
O schi laschains no tuots insembel
Dad üna vart la vanited
Guidains la barcha cun quel rembel
Chi ’ns maina tiers l’eternitet.
105 Chi ais eternitet beeda
Inua chatarons il spus,
Chi ho la chambra prepareda
Scha fains sa vögla eir per nus.
O schi fain tuots la vögla sia
110 Il chè s’asgür chi nun ais greiv
Et cur cha nus spartins da quia
Et cha morins ans sarò leiv.
Hè bain stimâ d’ metter in penna
Eir quaista mia aplicatiun
115 Per vair schi saja darcho da memma
O forsa cunter la raschun.
Eir l’otra chi eira vardaivla
Fatta per tuots in generel
L’ais steda bain però nuschaivla
120 Tiers chi chi vaiva il pü grond mel.
Però speresch cha quaista saia
Ün bun remeidi per il tuot
Almain a quel chi in Dieu craia
Et chi eir l’ama supra tuot.
125 Eug chi hè fat las poesias
Confess dad esser stò chargio
Con las pü grandas malatias
Et lönch vivieu in il pcho.
Ma am chatand in stedi tel
140 Et am sentind granden dolur
Schi per gnir liber da mieu mel
Sun recurieu tar il dotur.
Il quel m’ho do üna masdina
Chi m’ho vout tuotta ma natüra
135 Fond vair cha quella sai’ infina
Cha qua la mia vita düra. —
Et spranza fatsch’anz co ch’eu moura
Cha vussas svessa stöglat dir
In veziand mia buna ouvra
140 Cha quella m’ho podieu guarir.
Il quel dotur cha hè agieu
Vögl eir a vus manifester
Ais sto legiand il pled la Dieu
Chi m’ho pudieu bain resaner.
145 O schi cherchain tuots quia rimeidi
Perchè cha quel es ponderus
E recurin tiers quel grand meidi
Chi a la mort ais jeu per nus.
Quel vain tuot nossas malatias
150 Tras sia vertüd a remedgier
Intaunt cha nus las plaias sias
Gaian col cour a cuntempler.
Eir il pü ot illüminò
Apostel Paulo dels pajauns
155 Ha lönch vivieu in il pchò
Et eir in gronds surpassamaints;
Alur udint la vusch da Dieu
Chi gio dal tschel il ha clamò
Ais el bain bod sto convertieu
160 Et ais rivò fin a quel grò. —
Siand da tela eficatia
Tia vusch da pudair convertir
O Seigner schi fans quella gratia
Tieu pled cun dalet da dudir,
165 Et fer seguond ch’el ans dictescha
Alur containts ans tschantarans
E pü cha il nos zeli crescha
Et pü dalet cha d’havarans.